Գեղամ Տէր-Կարապետեան դարձաւ առաջամարտիկներէն մէկը Խրիմեան Հայրիկի շունչով թրծւած յեղափոխական հայորդիներուն, ինչպիսիք էին Մարգար վարժապետ ու Ներսէս վարդապետ Ղարախանեան, որոնք իրարու ձեռք երկարեցին եւ միասնաբար լծւեցան ապստամբական շարժումը միաւորելու աշխատանքին։ Հայ ազգային-յեղափոխական երեք կուսակցութիւններն ալ կազմւած էին արդէն։ Գեղամ Տէր-Կարապտեան, Մարգար վարժապետ եւ Ներսէս Ղարախանեան վարդապետ մօտեցան Դաշնակցութեան եւ անոր դրօշին տակ թափ տւին իրենց յեղափոխական-կազմակերպչական աշխատանքներուն։